
AMENDAMENTE
Comisia pentru libertăți civile, justiție și afaceri interne prezintă Comisiei pentru afaceri externe și Comisiei pentru comerț internațional, care sunt comisii competente, următoarele:
<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de rezoluție</DocAmend>
<Article>Punctul 36</Article>
	

	Propunerea de rezoluție
	Amendamentul

	36.	[comisiile sesizate pentru aviz];
	36.	este încântat de decizia guvernului Regatului Unit de a repune pe șine relația cu UE și se arată mulțumit de faptul că siguranța cetățenilor ocupă și pe mai departe un loc de cinste în această nouă abordare; ține să reamintească cât de important este să se meargă înainte cu implementarea integrală a acordurilor existente dintre Regatul Unit și UE, inclusiv a Acordului din Vinerea Mare și a Cadrului Windsor; se arată încântat de faptul că Declarația comună și de Înțelegerea comună privind o agendă reînnoită pentru cooperarea dintre UE și Regatul Unit, adoptată de Regatul Unit și de Comisie la primul summit UE-Regatul Unit din 19 mai 2025, a dat un nou avânt cooperării între organele polițienești și judiciare în materie penală, cooperării pe partea de riscuri și amenințări asociate cu drogurile și cooperării pe tema provocărilor reprezentate de migrația neregulamentară;


</Amend>
<Amend>Amendamentul		<NumAm>2</NumAm>
<DocAmend>Propunere de rezoluție</DocAmend>
<Article>Punctul 36 a (nou)</Article>
	

	Propunerea de rezoluție
	Amendamentul

	
	36a.	consideră demn de apreciat angajamentul reciproc de a respecta dreptul internațional și Convenția europeană a drepturilor omului (CEDO), luat de prim-ministrul Regatului Unit și de președinta Comisiei în declarația lor comună din 2 octombrie 2024 privind intensificarea cooperării strategice și în declarația comună de la summitul UE-UK din 19 mai 2025; reamintește că condițiile generale pentru aplicarea părții a treia, prevăzute la articolul 524 alineatul (1) din ACC, sunt o tradiție îndelungată de respectare a democrației, a statului de drept și ocrotirea drepturilor și libertăților fundamentale ale oamenilor, inclusiv a celor prevăzute în Declarația universală a drepturilor omului și în CEDO, amintind totodată cât este de important să se acorde pe plan intern drepturile și libertățile garantate de CEDO; reiterează că aceste condiții trebuie garantate integral pentru ca ACC să se poată aplica și implementa;


</Amend>

<Amend>Amendamentul			<NumAm>3</NumAm>
<DocAmend>Propunere de rezoluție</DocAmend>
<Article>Punctul 36 b (nou)</Article>
	

	Propunerea de rezoluție
	Amendamentul

	
	36b.	salută angajamentele stabilite în Declarația comună și în Înțelegerea comună de a conlucra mai strâns pentru a combate traficul de persoane și introducerea ilegală de persoane, traficul de droguri, criminalitatea organizată gravă și transnațională, precum și terorismul extremismul violent, inclusiv dimensiunea sa online, implementând mai rapid, mai eficient și mai temeinic partea a treia din Acordul comercial și de cooperare, exploatându-i la maxim potențialul și luându-l ca sursă de inspirație;


</Amend>

<Amend>Amendamentul		<NumAm>4</NumAm>
<DocAmend>Propunere de rezoluție</DocAmend>
<Article>Punctul 36 c (nou)</Article>
	

	Propunerea de rezoluție
	Amendamentul

	
	36c.	se bucură să afle din concluzia Raportului de implementare din 2024 al Comisiei că în ultimul an implementarea ACC a funcționat fără cusur la capitolele cooperare polițienească și judiciară;


</Amend>
<Amend>Amendamentul		<NumAm>5</NumAm>
<DocAmend>Propunere de rezoluție</DocAmend>
<Article>Punctul 36 d (nou)</Article>
	

	Propunerea de rezoluție
	Amendamentul

	
	36d.	se bucură în mod special să afle că, până la sfârșitul lui 2024, toate statele membre și Regatul Unit și-au acordat reciproc acces la bazele lor naționale de date ADN pentru căutări automatizate, în acord cu articolul 530 din ACC; consideră o veste bună că până la sfârșitul anului 2024 Regatul Unit a realizat 22 conexiuni de amprente digitale și era gata să finalizeze restul de cinci; ține să remarce că în înțelegerea comună părțile s-au arătat hotărâte să intensifice schimburile reciproce de date privind amprentele digitale, ADN-ul și cazierele judiciare ale resortisanților țărilor terțe și să exploreze ideea de a extinde schimbul de date la imaginile faciale pentru prevenirea, depistarea și investigarea infracțiunilor, subliniind, în același timp, că schimburile, în varianta existentă și extinsă, depind de menținerea unui standard ridicat de protecție a datelor și de o evoluție a cadrului juridic din UK care să rămână compatibilă cu cerințele UE de protecție a datelor;


</Amend>
<Amend>Amendamentul		<NumAm>6</NumAm>
<DocAmend>Propunere de rezoluție</DocAmend>
<Article>Punctul 36 e (nou)</Article>
	

	Propunerea de rezoluție
	Amendamentul

	
	36e.	reamintește că ambele părți au de câștigat dacă organele lor polițienești și judiciare cooperează strâns pentru a contracara provocările comune în domenii precum operațiunile contrateroriste, spălarea de bani, introducerea ilegală de persoane și traficul de persoane; consideră îmbucurător că Regatul Unit cooperează strâns cu agenții de prim rang ale UE, precum Europol, Eurojust și Frontex;


</Amend>
<Amend>Amendamentul		<NumAm>7</NumAm>
<DocAmend>Propunere de rezoluție</DocAmend>
<Article>Punctul 36 f (nou)</Article>
	

	Propunerea de rezoluție
	Amendamentul

	
	36f.	consideră demn de apreciat faptul că guvernul Regatului Unit a intensificat prezența Agenției Naționale de Combatere a Criminalității din Regatul Unit în Europol și că într-un sens mai larg manifestă tendința de a întreține relații mai strânse cu Europol, inclusiv în legătură cu posibilitatea de a face schimb de date în timp real;


</Amend>
<Amend>Amendamentul		<NumAm>8</NumAm>
<DocAmend>Propunere de rezoluție</DocAmend>
<Article>Punctul 36 g (nou)</Article>
	

	Propunerea de rezoluție
	Amendamentul

	
	36g.	ia act de rapoartele anuale ale Eurojust pe 2023 și 2024 și se arată mulțumit de participarea și implicarea Regatului Unit în munca Agenției, în acești ani Regatul Unit fiind țara din afara UE cel mai des solicitată să participe la noile cazuri deschise de birourile naționale ale Agenției;


</Amend>
<Amend>Amendamentul		<NumAm>9</NumAm>
<DocAmend>Propunere de rezoluție</DocAmend>
<Article>Punctul 36 h (nou)</Article>
	

	Propunerea de rezoluție
	Amendamentul

	
	36h.	se bucură că în 2024 s-a încheiat un acord de lucru între Frontex și Ministerul de Interne al Regatului Unit, pe baza angajamentului comun de a îmbunătăți climatul de siguranță și securitate, respectând totodată obligațiile în materie de drepturi fundamentale; își exprimă încrederea că grație acestui acord se va intensifica cooperarea în gestionarea frontierelor și pe aspecte de securitate, inclusiv mobilizarea personalului pentru sarcini de consiliere și coordonare;


</Amend>
<Amend>Amendamentul		<NumAm>10</NumAm>
<DocAmend>Propunere de rezoluție</DocAmend>
<Article>Punctul 36 i (nou)</Article>
	

	Propunerea de rezoluție
	Amendamentul

	
	36i.	încurajează o cooperare mai strânsă între Rețeaua și agențiile europene de migrație, inclusiv Agenția Uniunii Europene pentru Azil și Frontex, și autoritățile respective din Regatul Unit, în acord cu angajamentul luat de părți în Înțelegerea comună; îndeamnă la încheierea unui acord de lucru privind schimbul reciproc de informații între Agenția Uniunii Europene privind Drogurile și autoritățile competente din Regatul Unit cu privire la riscurile și amenințările legate de droguri, pentru a ușura munca EUDA;


</Amend>
<Amend>Amendamentul		<NumAm>11</NumAm>
<DocAmend>Propunere de rezoluție</DocAmend>
<Article>Punctul 36 j (nou)</Article>
	

	Propunerea de rezoluție
	Amendamentul

	
	36j.	remarcă provocările comune cu care se confruntă Regatul Unit și UE la capitolul imigrație ilegală; susține cu tărie angajamentul părților de a coopera mai strâns în foruri și procese multilaterale pentru a combate introducerea ilegală de imigranți și traficul de persoane, de a-și transmite una alteia informații operaționale despre returnările în țări terțe și de a explora mecanisme de descurajare, conforme cu dreptul național, unional și internațional, ținându-și, totodată, promisiunea de a garanta protecție internațională celor care au nevoie de ea;


</Amend>
<Amend>Amendamentul		<NumAm>12</NumAm>
<DocAmend>Propunere de rezoluție</DocAmend>
<Article>Punctul 36 k (nou)</Article>
	

	Propunerea de rezoluție
	Amendamentul

	
	36k.	reține că noua lege privind securitatea frontierelor, azilul și imigrația, introdusă în Parlamentul Regatului Unit la 30 ianuarie 2025, prevede posibilitatea de a încheia acorduri cu țările G7 și cu principalii parteneri europeni pentru a combate introducerea ilegală de imigranți; este încântat de dorința Regatului Unit de a colabora mai strâns cu anumite state membre individuale, inclusiv cu Franța și cu Grupul de la Calais, pe teme legate de combaterea introducerii ilegale de persoane și a traficului de ființe umane și, în sens mai larg, de întărirea securității granițelor, inclusiv supravegherea granițelor;


</Amend>
<Amend>Amendamentul		<NumAm>13</NumAm>
<DocAmend>Propunere de rezoluție</DocAmend>
<Article>Punctul 36 l (nou)</Article>
	

	Propunerea de rezoluție
	Amendamentul

	
	36l.	reamintește că sistemul de extrădare dintre statele membre și Regatul Unit, prevăzut în partea a treia titlul VII din ACC, diferă de cel prevăzut în Decizia-cadru a Consiliului privind mandatele europene de arestare1a; reamintește că, într-o hotărâre recentă1b, Curtea de Justiție a Uniunii Europene a statuat că autoritatea judiciară de executare trebuie să facă o examinare independentă a riscului de încălcare a Cartei drepturilor fundamentale a Uniunii Europene, pe care persoana vizată pretinde că îl suportă dacă este predată Regatului Unit;

	
	__________________

	
	1a Decizia-cadru 2002/584/JHA a Consiliului din 13 iunie 2022 privind mandatul european de arestare și procedurile de predare între statele membre (JO L 190, 18.7.2002, p. 1, ELI: http://data.europa.eu/eli/dec_framw/2002/584/oj).

	
	1b Hotărârea Curții din 29 iulie 2024 în cauza C-202/24, Alchaster, ECLI:EU:C:2024:649.


</Amend>
<Amend>Amendamentul		<NumAm>14</NumAm>
<DocAmend>Propunere de rezoluție</DocAmend>
<Article>Punctul 36 m (nou)</Article>
	

	Propunerea de rezoluție
	Amendamentul

	
	36m.	reamintește că partea a treia a ACC permite fluxuri de date extinse între UE și Regatul Unit, ca, de pildă, schimbul de date ADN, de date din registrul cu numele pasagerilor și de informații din cazierele judiciare; remarcă, prin urmare, că este extrem de important ca Regatul Unit să facă astfel încât nivelul de protecție a datelor să fie, în esență, echivalent cu cel asigurat de UE pentru a nu pune în pericol standardele UE, și, implicit, drepturile fundamentale ale cetățenilor UE atunci când au loc schimburi de date cu Regatul Unit;


</Amend>
<Amend>Amendamentul		<NumAm>15</NumAm>
<DocAmend>Propunere de rezoluție</DocAmend>
<Article>Punctul 36 n (nou)</Article>
	

	Propunerea de rezoluție
	Amendamentul

	
	36n.	observă că în Regatul Unit are loc o reformă a cadrului de protecție a datelor prin Legea privind utilizarea și accesul la date, care introduce o serie de modificări substanțiale ale dispozițiilor existente din Regulamentul General de protecție a datelor al Regatului Unit; subliniază că este important să se asigure că această reformă nu atrage după sine o slăbire a protecției persoanelor ale căror date personale sunt prelucrate în Regatul Unit, mai ales dacă datele provin din UE; constată că Comisia a propus să se adopte o prelungire cu șase luni a celor două decizii din 2021 privind un nivel adecvat de protecție în relația cu Regatul Unit; observă că această prelungire ar garanta libera circulație a datelor schimbate cu Regatul Unit până la 27 decembrie 2025, ceea ce ar lăsa timp Regatului Unit să încheie procesul legislativ aferent proiectului de lege privind (utilizarea și accesul la) date, introdus în Parlamentul Regatului Unit la 23 octombrie 2024, și Comisiei să evalueze legislația adoptată și să decidă dacă corespunde standardelor;


</Amend>
<Amend>Amendamentul		<NumAm>16</NumAm>
<DocAmend>Propunere de rezoluție</DocAmend>
<Article>Punctul 36 o (nou)</Article>
	

	Propunerea de rezoluție
	Amendamentul

	
	36o.	în acest sens, subliniază că existența în continuare a deciziilor privind nivelul corespunzător de protecție a datelor dintre UE și UK este esențială pentru a proteja fluxurilor transfrontaliere de date și a garanta că drepturile fundamentale ale cetățenilor UE continuă să fie respectate în temeiul ACC; reține că reînnoirea acestor decizii va depinde în mare măsură de ce va cuprinde și de cum va fi implementat noul cadru juridic al Regatului Unit;


</Amend>
<Amend>Amendamentul		<NumAm>17</NumAm>
<DocAmend>Propunere de rezoluție</DocAmend>
<Article>Punctul 36 p (nou)</Article>
	

	Propunerea de rezoluție
	Amendamentul

	
	36p.	ia act de Avizul 06/2025 al Comitetului european pentru protecția datelor (CEPD), care sprijină o prelungire tehnică și limitată în timp a deciziilor Regatului Unit privind caracterul adecvat al nivelului de protecție a datelor până la 27 decembrie 2025, exclusiv pentru a lăsa Comisiei răgazul de a evalua implicațiile reformei, odată adoptată; reamintește că în această perioadă Comisia trebuie să monitorizeze toate evoluțiile relevante din Regatul Unit și să aibă grijă ca orice decizie viitoare privind caracterul adecvat al nivelului de protecție a datelor să se bazeze pe o evaluare cuprinzătoare și la zi a cadrului de protecție a datelor din Regatul Unit;


</Amend>
<Amend>Amendamentul		<NumAm>18</NumAm>
<DocAmend>Propunere de rezoluție</DocAmend>
<Article>Punctul 36 q (nou)</Article>
	

	Propunerea de rezoluție
	Amendamentul

	
	36q.	subliniază însemnătatea dialogului continuu dintre UE și Regatul Unit privind guvernanța IA pentru a promova principii comune și a evita fragmentarea normativă; invită Comisia și guvernul Regatului Unit să se gândească la metode de cooperare structurată în domeniul IA și de participare la stabilirea de standarde și să aibă în vedere mecanisme de recunoaștere reciprocă pentru evaluarea conformității;


</Amend>
<Amend>Amendamentul		<NumAm>19</NumAm>
<DocAmend>Propunere de rezoluție</DocAmend>
<Article>Punctul 36 r (nou)</Article>
	

	Propunerea de rezoluție
	Amendamentul

	
	36r.	regretă că în Înțelegerea comună privind o agendă reînnoită pentru relațiile dintre UE și Regatul Unit nu există niciun angajament special prevăzut pentru cooperarea în IA, deși promovarea alinierii pozițiilor transnaționale față de dezvoltarea de IA fiabilă are o importanță strategică și reamintește că articolul 39 din Regulamentul (UE) 2024/1689 (Regulamentul privind IA)1a permite recunoașterea organismelor de evaluare a conformității stabilite în țări terțe în anumite condiții și sub rezerva unui acord între UE și țara terță în cauză;
______________
1a Regulamentul (UE) 2024/1689 al Parlamentului European și al Consiliului din 13 iunie 2024 de stabilire a unor norme armonizate privind inteligența artificială și de modificare a Regulamentelor (CE) nr. 300/2008, (UE) nr. 167/2013, (UE) nr. 168/2013, (UE) 2018/858, (UE) 2018/1139 și (UE) 2019/2144 și a Directivelor 2014/90/UE, (UE) 2016/797 și (UE) 2020/1828 (Regulamentul privind inteligența artificială), (JO L, 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Amendamentul		<NumAm>20</NumAm>
<DocAmend>Propunere de rezoluție</DocAmend>
<Article>Punctul 36 s (nou)</Article>
	

	Propunerea de rezoluție
	Amendamentul

	
	36s.	reține că articolele 103-107 și 109 din Regulamentul privind IA modifică legislația existentă a UE privind produsele care se aplică în Irlanda de Nord în temeiul anexei 2 la Cadrul Windsor; ia act de propunerea Comisiei din 24 martie 2025 de a include anumite dispoziții ale Regulamentului privind IA în anexa 2 la Cadrul Windsor, cu scopul de a asigura coerența în reglementarea bunurilor și a serviciilor conexe în Irlanda de Nord; recunoaște că o mai bună aliniere a reglementărilor în domenii precum siguranța produselor și supravegherea pieței poate contribui la claritatea juridică și continuitatea pieței; încurajează UE și Regatul Unit să își continue dialogul în Comitetul mixt, în scopul de a identifica abordări reciproc acceptabile care să susțină standarde ridicate de protecție a consumatorilor și coerența normativă;


</Amend>
<Amend>Amendamentul		<NumAm>21</NumAm>
<DocAmend>Propunere de rezoluție</DocAmend>
<Article>Punctul 36 t (nou)</Article>
	

	Propunerea de rezoluție
	Amendamentul

	
	36t.	reamintește că trebuie respectat pe deplin Acordul din Vinerea Mare în toate părțile sale, aspect prevăzut în Acordul de retragere; reamintește angajamentul obligatoriu luat de UK în temeiul articolului 2 din Cadrul Windsor de a nu știrbi drepturile, garanțiile și egalitatea de șanse, după cum se prevede în Acordul din Vinerea Mare; subliniază că a proteja efectiv aceste drepturi este esențial și pentru menține un climat de încredere și cooperare în temeiul ACC, în special în domenii precum impunerea legii, drepturile lucrătorilor și accesul la justiție; roagă Comisia să monitorizeze în continuare respectarea acestei obligații și să colaboreze cu autoritățile britanice competente dacă apar riscuri de știrbire a drepturilor; reamintește că orice modificare la cele șase directive ale UE privind egalitatea enumerate în anexa 1 la Acordul de retragere dintre UE și Regatul Unit trebuie să se reflecte în legislația Irlandei de Nord pentru a asigura păstrarea drepturilor; solicită eforturi suplimentare pentru a consolida reprezentarea democratică a cetățenilor UE care locuiesc în Irlanda de Nord;


</Amend>
<Amend>Amendamentul		<NumAm>22</NumAm>
<DocAmend>Propunere de rezoluție</DocAmend>
<Article>Punctul 36 u (nou)</Article>
	

	Propunerea de rezoluție
	Amendamentul

	
	36u.	roagă Regatul Unit și statele membre ale UE să garanteze că drepturile cetățenilor rămân o prioritate comună de prim ordin în relațiile dintre UE și Regatul Unit și că toți cetățenii UE și britanici pentru binele cărora a fost încheiat Acordul de retragere se pot bucura pe deplin de drepturile lor; află cu satisfacție că UE și Regatul Unit s-au angajat încă o dată să pună în aplicare integral, prompt și fidel Acordul de retragere în toate părțile sale; salută măsura legislativă luată de guvernul Regatului Unit pentru a oferi claritate juridică cetățenilor UE cu statut de prerezident în sistemul de înregistrare a cetățenilor UE și are încredere că grație acestei măsuri în următorii doi ani cetățenii vor putea trece ușor de la rezidența temporară la cea permanentă; subliniază că Autoritatea independentă de monitorizare a acordurilor privind drepturile cetățenilor a identificat schimbul de date între UE și Regatul Unit ca fiind un domeniu care poate cauza amânări în tratarea cererilor din sistemul de înregistrare a cetățenilor UE dacă statele membre dețin informații relevante pentru cerere; de aceea, roagă Comisia și autoritățile statelor membre să reacționeze mai prompt la cereri și să garanteze un schimb mai fluid de informații între Regatul Unit și țările UE, țările din Spațiul Economic European și țările membre ale Asociației Europene a Liberului Schimb, pentru a preveni amânările și a asigura un proces de procesare a cererilor fără frecușuri pentru cetățeni;


</Amend>
<Amend>Amendamentul		<NumAm>23</NumAm>
<DocAmend>Propunere de rezoluție</DocAmend>
<Article>Punctul 36 v (nou)</Article>
	

	Propunerea de rezoluție
	Amendamentul

	
	36v.	salută angajamentul comun exprimat în Înțelegerea comună de a înființa un program de schimb de experiență pentru tineri; consideră că atunci când pun la punct detaliile programului părțile ar trebui să își propună ținte ambițioase la capitolele domeniu de aplicare, durata șederii și activități incluse; în acest context, încurajează călduros Regatul Unit să dea dovadă de deschidere față de propunerile prezentate de Comisie în acest domeniu în 2024; este ferm convins că un acord pe tema mobilității tinerilor trebuie să fie o componentă esențială a oricărei revizuiri viitoare a ACC;


</Amend>
<Amend>Amendamentul		<NumAm>24</NumAm>
<DocAmend>Propunere de rezoluție</DocAmend>
<Article>Punctul 36 w (nou)</Article>
	

	Propunerea de rezoluție
	Amendamentul

	
	36w.	consideră că un astfel de sistem are un potențial semnificativ să inspire o nouă generație de tineri europeni și britanici prin promovarea unor schimburi legale și interpersonale bazate pe valori democratice comune, înțelegere culturală și încredere reciprocă și că pe temelia lui s-ar putea construi cooperare pe termen lung, coeziune socială și rețele transnaționale mai strânse între tineri; încurajează, de asemenea, ambele părți să ia în considerare ideea de a facilita mobilitatea între Regatul Unit și UE chiar mai mult, fără a se limita la programul propus de schimb de experiență pentru tineri;


</Amend>
<Amend>Amendamentul		<NumAm>25</NumAm>
<DocAmend>Propunere de rezoluție</DocAmend>
<Article>Punctul 36 x (nou)</Article>
	

	Propunerea de rezoluție
	Amendamentul

	
	36x.	subliniază potențialele beneficii pentru ambele părți oferite de acordurile consolidate și reciproce de mobilitate pe termen scurt între întreprinderi; este de acord cu Comisia că sistemul Regatului Unit de sponsorizare pentru vizele de muncă acordate prestatorilor de servicii din UE este prea greoi și costisitor atât pentru angajatorii din UK, cât și pentru beneficiarii de vize din UE și invită Regatul Unit să îi scutească de sistemul de sponsorizare pe furnizorii de servicii care intră sub incidența ACC; roagă Regatul Unit să ia și de acum încolo toate măsurile necesare pentru a combate discriminarea cetățenilor statelor membre care locuiesc în Regatul Unit;



</Amend>
</RepeatBlock-Amend>

În conformitate cu articolul 8 din anexa I la Regulamentul de procedură, raportorul pentru aviz declară că a inclus în avizul său contribuții privind aspecte care țin de subiectul dosarului, pe care le-a primit pentru elaborarea avizului, înainte de adoptarea acestuia în comisie, de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1]1 sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora: [1:  Acordul interinstituțional din 20 mai 2021 între Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 


	1. Reprezentanți de interese care intră sub incidența Acordului interinstituțional privind un registru de transparență obligatoriu

	

	

	

	2. Reprezentanți ai autorităților publice din țările terțe, inclusiv misiuni diplomatice și ambasade ale acestora

	UK Mission to the European Union

	

	



Raportorul pentru aviz elaborează lista de mai sus pe propria răspundere.

Dacă în listă sunt identificate persoane fizice prin numele sau funcția lor ori prin ambele, raportorul pentru aviz declară că a transmis persoanelor fizice în cauză Avizul Parlamentului European nr. 484 privind protecția datelor (https://www.europarl.europa.eu/data-protect/index.do), care stabilește condițiile aplicabile prelucrării datelor lor cu caracter personal și drepturile legate de prelucrarea respectivă.

